## Obavijest o namjeri davanja koncesije u svrhu gospodarskog korištenja pomorskog dobra radi obavljanja djelatnosti uzgoja školjaka i riba te obavljanja obrazovno/istraživačke djelatnosti na polju 51 A, 51 B, 51 C, 51 D u Malostonskom zaljevu

### NN 142/2011 (9.12.2011.), Obavijest o namjeri davanja koncesije u svrhu gospodarskog korištenja pomorskog dobra radi obavljanja djelatnosti uzgoja školjaka i riba te obavljanja obrazovno/istraživačke djelatnosti na polju 51 A, 51 B, 51 C, 51 D u Malostonskom zaljevu

VLADA REPUBLIKE HRVATSKE

2866

Na temelju članka 17. stavka 1., a u vezi sa člankom 19. stavkom 3. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009) i članka 18. Zakona o koncesijama (»Narodne novine«, broj 125/2008), Vlada Republike Hrvatske je na sjednici održanoj 27. listopada 2011. godine donijela

OBAVIJEST

O NAMJERI DAVANJA KONCESIJE U SVRHU GOSPODARSKOG KORIŠTENJA POMORSKOG DOBRA RADI OBAVLJANJA DJELATNOSTI UZGOJA ŠKOLJAKA I RIBA TE OBAVLJANJA OBRAZOVNO-
-ISTRAŽIVAČKE DJELATNOSTI NA POLJU 51 A, 51 B, 51 C, 51 D U MALOSTONSKOM ZALJEVU

I.

Koncesija se daje na pomorskom dobru u svrhu gospodarskog korištenja pomorskog dobra radi obavljanja djelatnosti uzgoja školjaka i riba te obavljanja obrazovno-istraživačke djelatnosti na polju 51 A, 51 B, 51 C, 51 D u Malostonskom zaljevu, a u skladu s lokacijskom dozvolom, klase: UP/I-350-05/04-01/218, urbroja: 2117-04/2-05-24, od 31. ožujka 2005. godine, koju je izdao Ured državne uprave u Dubrovačko-neretvanskoj županiji, Služba za prostorno uređenje, zaštitu okoliša, graditeljstvo i imovinsko-pravne poslove.

II.

Područje pomorskog dobra koje se daje u koncesiju u svrhu obavljanja djelatnosti uzgoja riba, određeno je poligonom točaka izraženih u Gauss-Krügerovoj projekciji, kako slijedi:

Polje 51 A

A – X 4747779 Y 6476043

B – X 4747696 Y 6476151

C – X 4747182 Y 6475891

D – X 4747265 Y 6475857

Polje 51 D

A – X 4747587 Y 6472183

B – X 4747906 Y 6472395

C – X 4747999 Y 6472273

D – X 4747697 Y 6472077

Područje pomorskog dobra koje se daje u koncesiju u svrhu obavljanja djelatnosti uzgoja školjaka određeno je poligonom točaka izraženih u Gauss-Krügerovoj projekciji kako slijedi:

Polje 51 B

A – X 4747639 Y 6476226

B – X 4747571 Y 6476324

C – X 4747164 Y 6476032

D – X 4747157 Y 6475955

Polje 51 C

A – X 4747342 Y 6472420

B – X 4747734 Y 6472639

C – X 4747904 Y 6472401

D – X 4747581 Y 6472190.

III.

Ukupna površina pomorskog dobra koje se daje u koncesiju iznosi 282.149 m2, od čega je 111.124 m2 za uzgoj ribe, a 171.025 m2 za uzgoj školjaka, i to sve na način kako je prikazano na digitalnoj snimci koja čini Prilog 1. ove Obavijesti i ne objavljuje se u »Narodnim novinama«.

IV.

Koncesija se daje na vremensko razdoblje od 20 (dvadeset) godina, računajući od dana sklapanja ugovora o koncesiji.

V.

Obvezni prilog ponudi sadrži:

1. dokaz o sposobnosti ponuditelja:

– izvadak iz sudskog registra trgovačkog društva ili obrtnica s upisanom djelatnošću za koju se traži koncesija,

– račun prihoda i rashoda za prošlu godinu (osim za novoosnovana društva i obrte),

– podatke o bonitetu i solventnosti (BON 1 i BON 2, osim za novoosnovana društva i obrte),

– izjavu da je ponuditelj ispunio sve obveze iz drugih koncesija (ako ih ima ili ih je imao),

– izjavu o tome da li je ponuditelju do sada oduzimana koncesija sukladno članku 30. Zakona o pomorskom dobru i morskim lukama,

– reference koje dokazuju obavljanje obrazovno-istraživačke i gospodarske djelatnosti koncesionara,

– dokaz o raspolaganju opremom za uzgoj ribe i školjkaša, edukaciju i odgovarajući laboratorij;

2. ponuđeni iznos stalnog i promjenjivog dijela godišnje naknade za koncesiju, s tim da početni iznos, sukladno članku 16. točki A.3. Uredbe o postupku davanja koncesije na pomorskom dobru (»Narodne novine«, br. 23/2004, 101/2004, 39/2006, 63/2008, 125/2010 i 102/2011), iznosi:

za školjke

– 0,20 kuna po m2 zauzete površine,

– 0,20% od prihoda,

za ribe

– 0,50 kuna po m2 zauzete površine,

– 0,30% od prihoda;

3. studiju gospodarske opravdanosti, koja sadrži:

– postojeće stanje lokacije za koju se traži koncesija,

– procjenu rentabilnosti projekta (prihodi – rashodi),

– izjavu ponuditelja o tehničkoj i kadrovskoj opremljenosti i organizacijskim sposobnostima za ostvarenje koncesije;

4. idejno rješenje prema lokacijskoj dozvoli;

5. jamstvo za ozbiljnost ponude u vrijednosti godišnje koncesijske naknade za stalni dio (bankovna garancija, bjanko mjenica ili zadužnica) u korist Ministarstva financija.

VI.

Odabir najpovoljnije ponude obavit će se prema sljedećim kriterijima i načinu bodovanja:

– ponuđena visina stalnog dijela koncesijske naknade      40%

– ponuđena visina promjenjivog dijela koncesijske
   naknade                                                                      40%

– ponuđeni broj radnih mjesta                                         20%.

Formule i način izračuna:

a) Koeficijent stalnog dijela koncesijske naknade =
40% x ponuđeni iznos stalnog dijela koncesijske naknade
najviši ponuđeni iznos stalnog dijela koncesijske naknade

b) Koeficijent promjenjivog dijela koncesijske naknade =
40% x ponuđeni iznos promjenjivog dijela koncesijske naknade
najviši ponuđeni iznos promjenjivog dijela koncesijske naknade

c) Koeficijent ukupne investicije =
20% x ponuđeni iznos ukupne investicije
      najviši ponuđeni iznos investicije

VII.

Ponuda se dostavlja na adresu: Ministarstvo mora, prometa i infrastrukture, Uprava pomorskog prometa, pomorskog dobra i luka, Prisavlje 14, 10 000 Zagreb.

Ponuda se dostavlja u papirnatom obliku u zatvorenoj omotnici s nazivom i adresom davatelja koncesije, nazivom i adresom ponuditelja i s naznakom »Za javno prikupljanje ponuda za dodjelu koncesije u svrhu gospodarskog korištenja pomorskog dobra radi obavljanja djelatnosti uzgoja školjaka i riba te obavljanja obrazovno--istraživačke djelatnosti na polju 51 A, 51 B, 51 C, 51 D u Malostonskom zaljevu«, te s napomenom »ne otvarati«.

U obzir će se uzimati samo ponude koje su u roku 30 dana od dana objave ove Obavijesti u »Narodnim novinama« upućene preporučeno poštom ili ovlaštenim pružateljem poštanskih usluga, odnosno neposredno predane u pisarnicu Ministarstva mora, prometa i infrastrukture, Zagreb, Prisavlje 14.

Ponuda mora biti napisana na hrvatskom jeziku i latiničnom pismu.

Javno otvaranje ponuda obavit će se u prostorijama Ministarstva mora, prometa i infrastrukture, Zagreb, Prisavlje 14, četvrti dan po isteku roka za predaju ponuda s početkom u 14 sati (u slučaju da je navedeni dan neradni, otvaranje ponuda bit će prvi sljedeći radni dan).

VIII.

Protiv Odluke o davanju koncesije ne može se izjaviti žalba, ali se može u roku 30 dana od dana objave Odluke u »Narodnim novinama«, tužbom pokrenuti upravni spor pred Upravnim sudom Republike Hrvatske.

IX.

Postupak davanja koncesije započinje danom objave ove Obavijesti u »Narodnim novinama«.

Postupak na temelju kojeg se donosi Odluka i daje koncesija najpovoljnijem ponuditelju u svrhu gospodarskog korištenja pomorskog dobra radi obavljanja djelatnosti uzgoja školjaka i riba te obavljanja obrazovno/istraživačke djelatnosti, javni je postupak.

X.

Ova Obavijest objavit će se u »Narodnim novinama«.

Klasa: 934-01/11-02/13

Urbroj: 5030116-11-1

Zagreb, 27. listopada 2011.

Predsjednica
Jadranka Kosor, dipl. iur., v. r.

Ostalo, NN 142/2011-2866
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)